ফুংসক-দোলমার একমাত্র ছেলে জিগমে দার্জিলিঙের স্কুলে ক্লাস সিক্সে পড়ে, ছুটিতে বাড়ি এসে বাবা মায়ের সঙ্গে সেও হাত লাগায় অতিথি সেবার কাজে। রান্না থেকে ঘর পরিষ্কার, দুষ্টুমির ফাঁকে সব কাজেই সাহায্য করে জিগমে। ছোট থেকেই বছরের একটা বড় সময় বাড়ি ভর্তি লোক দেখতে অভ্যস্ত সে। “কত রকমের লোক আসে, সবাই ভাল, মজা করে, আনন্দ করে, আর লোকজন থাকলে বাবা মা পড়াশোনা নিয়ে বেশি চাপও দেয় না”, হাসি মুখে উত্তর জিগমের।